ઉલ્લેખનીય છે કે સાબરડેરી દ્વારા ડેરીના દૂધ ઉત્પાદકો માટે ગત વર્ષે 9 ટકા ભાવ વધારો આપવામાં આવ્યો હતો ત્યારે ચાલુ સાલે આ ભાવ ઘટાડી 3.30 ટકા કરવામાં આવ્યો છે, જેના કારણે અરવલ્લી અને સાબરકાંઠાના દૂધ ઉત્પાદકો રોષે ભરાયા છે અને આ ભાવ વધારોનો ઉગ્ર વિરોધ કરી રહયા છે. અરવલ્લી જિલ્લામાં આ ભાવ વધારા સામે નારાજગી વ્યક્ત કરી પશુપાલકોએ મોડાસા નજીકના શીનોલ અને શિકા ચોકડી પાસે એકત્ર થઈ મોડાસા કપડવંજ રસ્તો ચક્કા જામ કર્યો હતો.